Københavns Adresseavis, 1774-07-22
Nedre Rommerige i Aggerhuus Stift. Natten til den 18 Junii reyste sig et meget haardt Tordenveyr, som opkom i Nordvest og drog sig til Sydost. Tre forfærdelig Tordenslag fulgte strax paa hinanden, af hvilke et slog ned paa Gaarden Hoff i Fedt Sogn. En Lynild Straale, slog ind i anden Etage igiennem en Vindues Karm, som blev splittet ad, og splintret i mange Stykker. Uden at antænde og at efterlade videre Spor foer samme Lynstraale ned igiennem en Trappe til det underste Stokverkind i Storstuen. Et Bord med Marmor=Skive, staaende øverst i Stuen under Speylet, fæstet til Væggen med tvende store Spiger, blev kastet omkuld, dog uden Beskadigelse, Tapetet under og ved Siden af Speylet revet i smaa Filler, hvoraf nogle fandtes nederst i Stuen ved Caminen, hvor igjennem Tordenstraalen maa have taget Udfart. Formodning bestyrke endeel af Skorstenen nedfaldne Stykker. Warberg, den 2 Julii. En Mand faldt i denne Sommer paa at ville opgrave gamle Skatte af Jorden. Han havde lært at giøre Spaastikker, og hvor de gave ham Haab om noget skiult Metal, der fik han Lyst at grave. Arbeydet var for tungt for ham allene; han indgik derfor et Forliig med Bønderne, paa hvis Mark Skatten skulde findes, at om de vilde hielpe ham at grave, skulde de have Halvdelen af det som fandtes. Bønderne vare begierlige efter Penge, og let at overtale. De gjorde mange forgieves Forsøg. De gravede stiltiendes, thi det var dem forbuden at tale, men under Arbeydet bleve tvende Bønder uenige, saa at deres Vrede tilsidst brød ud i Skieldsord, og Skatten efter deres Mening sank 8 til 12 Alen dybere ned i Jorden. Udfaldet af deres Arbeyde blev ellers bedrøvelig nok, thi da de udi en Høelade i Deroms Bye i Weddige Sogn havde gravet et Hul af 16 Alens Dybde, hændtes i Tirsdags Aften den Ulykke, at Jorden faldt ned i Hullet, og en ung Karl, som var nedhidset for at grave, blev under dette Jordfald begravet. Jeg har ikke hørt, at man endnu har faaet ham op, men Høvedsmanden ved dette Arbeyde blev tilligemed sine tvende saa kaldede Svenne Dagen derpaa arresterede i Warbergs Fæstning: Jserlohn i Grevskabet Mark, den 29de Junii. Den 15 hujus høytideligholdt Skovdommeren i Sundvig, Johannes Romberg, sin hundrede Aars Fødselsdag med et stort Antal af Venner og Naboer. Der blev spiist ved et Taffel af 100 Personer i den behageligste Egn, hvorved denne ærværdige Gamle viiste sig saa munter og med sine fulde Sinds Kræfter, at hele Selskabet inderlig fornøyede sig derover. Musik og Landsbye Lege udbredede Glæden overalt, i sær ved Skiveskydningen, hvor den gamle Mand ved Skud paa fri Haand vandt den første Priis. Han læser endnu den fineste Stiil uden Briller, og alle hans Sandser ere endnu meget virksomme. For nogle Aar siden holdt han sit Ju be=Brøllup paa selvsamme Maade, og fornøyede sine Giester med de munterste Jndfald til enhvers Forundring. Ellers er det merkværdigt, at denne høye Alder ikke er noget rart i vore Egne. J Grimminghausen døde for nogle Aar siden et ugivt Fruentimmer i hendes 120 Aar, og i Grum, hvor den berømte Messingfabrik er, lever endnu en Traad trækker ved Navn Luther, i sit 106 Aar; ellers har mange Folk deels opnaaet og deels oversteget 100 Aar.